Ritratt: Ufficcju Alex Agius Saliba, MEP .td_uid_2_608bed1985c45_rand.td-a-rec-img{text-align:left}.td_uid_2_608bed1985c45_rand.td-a-rec-img img{margin:0 auto 0 0} Inħossni onorat li ġejt fdat mill-grupp tas-Soċjalisti u d-Demokratiċi bħala rappreżentant fi proċess ġdid ta' riforma tal-Plenarja tal-Parlament Ewropew. Il-President tal-Parlament Ewropew, David Sassoli, nieda din l-inizjattiva biex tinħoloq riflessjoni wiesgħa mill-qiegħ dwar "Reviżjoni tad-Demokrazija tal-Parlament – Parlament Ewropew aktar b'saħħtu wara Covid-19". Nemmen li din hija opportunità biex immexxi 'l quddiem ideat li jistgħu jwasslu għal Parlament aktar reżiljenti u effettiv li jkun ukoll ippreparat aħjar biex jittratta kriżijiet jew avvenimenti futuri. Din l-inizjattiva għandha l-għan li tikkunsidra mill-ġdid kif il-Parlament għandu jkun qed jaħdem wara l-pandemija tal-COVID abbażi tal-ħidma ta' ħames gruppi ta' riflessjoni magħmula minn Membru wieħed nominat minn kull partit politiku. Is-sena l-oħra kienet sena ta' prova għall-Ewropa u l-istituzzjonijiet tagħha, peress li ħadd ma kien lest għall-perjodu ta' lockdown, u kulħadd kellu jaġġusta għar-realtajiet ġodda tax-xogħol b'mod diġitali. Fil-bidu, il-Parlament Ewropew sabha diffiċli biex jorganizza u jkompli bil-ħidma fil-Kumitati u fil-Plenarja, iżda b'xorti tajba ma damx wisq biex ġie kollox għall-aħjar u bis-saħħa ta' dan il-proċess, il-Parlament irnexxielu jirreaġixxi u jmexxi 'l quddiem riformi importanti li għenu lill-Ewropa u liċ-ċittadini tagħha jirkupraw matul dawk ix-xhur diffiċli. Dan l-eżerċizzju ta' riflessjoni ġie f'mument propizju biex naħsbu mill-ġdid x'għamilna tajjeb u x'jista' jsir aħjar. Il-ħidma tiegħi f'dan il-grupp se tkun immirata biex twassal għal rakkomandazzjonijiet u titjib fit-trasparenza, fil-Plenarja u fil-Kumitati Parlamentari. Nittama li flimkien mal-Grupp tas-Soċjalisti u d-Demokratiċi se jkollna rwol attiv u importanti, u l-ħidma tagħna se tidħol fil-proċess ġenerali ta' riforma Parlamentari. .td_uid_3_608bed1985e42_rand.td-a-rec-img{text-align:left}.td_uid_3_608bed1985e42_rand.td-a-rec-img img{margin:0 auto 0 0}